രാജ്യത്തെ കോവിഡ് വാക്സിനേഷനില് ചരിത്രം കുറിച്ച് ഭുവനേശ്വര് ഭുവനേശ്വര്: എല്ലാപേര്ക്കും ആദ്യ ഡോസ് വാക്സിന് നല്കിയ ആദ്യ നഗരമായി മാറി ഒഡീഷയിലെ ഭുവനേശ്വര്. സ്ഥിര താമസക്കാര്ക്ക് പുറമെ ഒരു ലക്ഷത്തോളം കുടിയേറ്റ തൊഴിലാളികള്ക്കും വാക്സിന്റെ ആദ്യ ഡോസ് നല്കി. കോവിഡ് 19 പ്രതിരോധ വാക്സിന് നഗരത്തിലെ 100 ശതമാനം പേരും സ്വീകരിച്ചു. ഇത് കൂടാതെ, കുടിയേറ്റ തൊഴിലാളികളായ ഒരു ലക്ഷം പേര്ക്കും കോവിഡ് വാക്സിന് നല്കി ഭുവനേശ്വര് മുനിസിപ്പല് കോര്പറേഷന് ഡെപ്യൂട്ടി കമീഷണര് അന്ഷുമന് രാത്ത് വെളിപ്പെടുത്തുന്നു. ജൂലൈ 31നകം മുഴുവന് പേര്ക്കും വാക്സിന് ലഭ്യമാക്കുകയെന്ന ലക്ഷ്യത്തോടെയായിരുന്നു അധികൃതരുടെ പ്രവര്ത്തനം. എല്ലാവര്ക്കും ആദ്യ ഡോസ് നല്കിയതിനൊപ്പം 9,07,000 പേര്ക്ക് രണ്ടാംഘട്ട വാക്സിനും നല്കിയതായി അധികൃതര് ചൂണ്ടിക്കാട്ടുന്നു . ജൂലൈ 30 വരെ 18,35,000 ഡോസ് വാക്സിന് വിതരണം ചെയ്തു. നഗരത്തില് മാത്രം 55 സെന്ററുകളിലായിരുന്നു വാക്സിന് വിതരണം നടന്നത് . പ്രാഥമിക ആരോഗ്യ കേന്ദ്രങ്ങളിലും കമ്യൂണിറ്റി സെന്ററുകളിലുo വാഹനങ്ങളിലുമായാണ് വാക്സിനേഷന് കേന്ദ്രങ്ങള് സജ്ജമാക്കിയത് . വാക്സിനെടുക്കാന് തയാറായ എല്ലാവര്ക്കും നന്ദി രേഖപ്പെടുത്തുന്നതായും ഡെപ്യൂട്ടി കമീഷണര് പറഞ്ഞു.The post രാജ്യത്തെ കോവിഡ് വാക്സിനേഷനില് ചരിത്രം കുറിച്ച് ഭുവനേശ്വര് first appeared on MalayalamExpressOnline.